
PËR DISA NDRYSHIME DHE SHTESA NË VENDIMIN NR. 329, DATË 12.7.1999 TË KËSHILLIT TË MINISTRAVE “PËR PROCEDURAT E TENDERIT PËR ZGJEDHJEN E INVESTITORËVE STRATEGJIKË DHE PËR TRANSFERIMIN E AKSIONEVE TË ZOTËRUARA NGA SHTETI NË SHOQËRITË TREGTARE TË SEKTORËVE ME RËNDËSI TË VEÇANTË”, TË NDRYSHUAR

Në mbështetje të nenit 100 të Kushtetutës dhe të nenit 7 të ligjit nr. 8306, datë 14.3.1998 “Për strategjinë e privatizimit të sektorëve me rëndësi të veçantë”, të ndryshuar, me propozimin e zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

VENDOSI:

Në vendimin nr. 329, datë 12.7.1999 të Këshillit të Ministrave, të ndryshuar, bëhen këto ndryshime dhe shtesa:
1. Në të gjithë tekstin e vendimit, emërtimi “Ministri i Ekonomisë Publike dhe Privatizimit” zëvendësohet me emërtimin “Ministri i Ekonomisë, Tregtisë dhe Energjetikës”.
2. Pas pikës 7 të kreut III, shtohet pika 7/1 me këtë përmbajtje:
“7/1. Në rastin e tenderit të hapur me një fazë, Këshilli i Ministrave në vendimin sipas pikës 1 të kreut I të këtij vendimi, mund të përcaktojë që përmbushja nga kandidatët e kritereve në përputhje me pikën 3 të këtij kreu, të vlerësohet nga Komisioni i Vlerësimit të Ofertave, së bashku me ofertat e paraqitura prej tyre, pa qenë e nevojshme shprehja paraprake e interesit nga ana e kandidatëve dhe ftesa e tyre në tender nga ana e Ministrisë së Ekonomisë, Tregtisë dhe Energjetikës.”.
3. Shkronja “a” e kreut IV, ndryshohet si më poshtë vijon:
“a) një garanci bankare për sigurimin e ofertës, në vlerën e përcaktuar sipas vendimit të Këshillit të Ministrave të përcaktuar në pikën 1 të kreut I të këtij vendimi, në favor të Ministrisë së Ekonomisë, Tregtisë dhe Energjetikës.”. 
4. Ngarkohet Ministri i Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

